Nafarroako Parlamentuko Mahaiak, 2021eko urriaren 19an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Maiorga Ramírez Erro jaunak aurkeztutako gaurkotasun handiko galdera, alokairuaren arloko neurriak jasoko dituen foru lege proiektu bat taxutzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2021eko urriaren 19an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioko foru parlamentari Maiorga Ramírez Erro jaunak, Legebiltzarreko Erregelamenduan ezarritakoaren babesean, honako galdera hau egiten dio Nafarroako Gobernuari, urriaren 21eko Osoko Bilkuran ahoz erantzun dezan:

Urriaren 13an, prentsak egindako elkarrizketa batean, bigarren lehendakariorde eta Lurralde Antolamenduko, Etxebizitzako, Paisaiako eta Proiektu Estrategikoetako kontseilari José María Aierdi Fernández de Barrena jaunak lege proiektu bat iragarri zuen, besteak beste jasoko duena alokairuen iraunkortasun-indizea ezartzea.

Horri buruz, parlamentari honek ondoko galdera egin du:

• Zertan da lege proiektu hori eta zeintzuk dira alokairuaren arloan ezarriko diren neurri nagusiak?

Iruñean, 2021eko urriaren 14an

Foru parlamentaria: Maiorga Ramírez Erro